
Søg 



UFO-Mail nr. 274 


2. november 2018 


Islands Brygge kalder Venus! 

Ufoprofeten George Adamski døde i 1965. Man han er ikke helt glemt. 
Adamskis fotos og smalfilm af såkaldte rumskibe i forskellige varianter fra 
andre planeter i solsystemet, hans fysiske møder og rejser sammen med 
rumbrødrene og hans hjemmebryggede, teosofisk inspirerede livsfilosofi lever 
endnu i små grupperinger Jorden rundt. Det kunne en lille skare på 25 
mennesker (mest ældre herrer) forvisse sig om den 24. oktober 2018 i 
Kulturhuset Islands Brygge. 

Af Kim Møller Hansen 




\> Symbol of gf 

vt Intcrplønctary 0/ 
Friendvhlg} 


Denne sticker blev 
uddelt til alle gæster 
ved Glenn Stecklings 
foredrag i 

Kulturhuset Islands 
Brygge den 24. 
oktober 2018. 


Kulturhuset Islands Brygge har adskillige gange huset foredrag i tilknytning til ufomyten, fx Foto: Kim Møller Hansen 

var Timothy Good og Robert Hastings på programmet i 2013 (se Hedeslag på Islands Brygge), og året før gæstede 
Richard M. Dolan og Håkan Blomqvist det hyggelige samlingssted på Amager (se Something very seriousl). I oktober 
2018 var turen så kommet til Glenn Steckling, der er daglig leder af The George Adamski Foundation og arbejder 
som pilot med mere end 18.000 timers flyvetid i logbogen. 



George Adamski på besøg hos familien 
Steckling i 1964. I forgrunden en 5 år 
gammel Glenn. 


Foto: Håkan Blomqvist's blog 


fartøjer på Månen etc. etc. 


Glenn Steckling (født i 1959) er søn af Fred Steckling, der sammen 
med hustruen var Adamskis nærmeste samarbejdspartnere. Efter 
forældrenes bortgang varetager Glenn Steckling sammen med sine 
søstre arven efter Adamski, herunder Adamskis samlede arkiv med 
korrespondance, udklip, smalfilm og originale negativer samt arkivalier 
fra andre nært knyttede og nu afdøde Adamski-medarbejdere. 

Inden aftenen i København havde Glenn Steckling besøgt UFO-Sverige, 
hvor han var gæstetaler for 40 kommende rapportoptagere ved 
organisationens rapportoptagerkursus i Kisa i Midtsverige. 

Glenn Steckling holdt foredrag i to timer, hvor han berettede om sine 
egne talrige ufooplevelser, møder og samtaler med rumbrødre, hans 
forældres møder med Tavshedsgruppen, højtstående embedsmænd og 
videnskabsfolk, Adamskis besøg i Vatikanet hos Paven (hvor Adamski 
som tak for at have fortalt Paven sandheden om rumbrødrene modtog 
en guldmedalje), videnskabens misinformation om muligheden for liv 
på solsystemets planeter, astronauters observationer af fremmede 


Ingen gæster ved foredraget denne oktoberaften på Islands Brygge kunne være i 
tvivl om, at Glenn Steckling er indehaver af sandheden om ufoerne. Det virker, som 
om manden selv tror fuldt og fast på rigtigheden i alle de påstande, der kommer i en 

Glenn Steckling er en 
levende fortæller og får folk 
til at lytte. Ud af hans mund 
kommer en uendelig række 
af utrolige påstande og 
anekdoter fremlagt, som om 
de var skinbarlige sandheder 
bakket op af selvsamme 
videnskab, som han ellers 
ikke giver meget for. 

Foto: Kim Møller Hansen 


lang talestrøm - der mod slutningen af aftenen udviklede sig til en prædiken. Jeg 
måtte undertrykke et stille: „Amen!" 

Glenn Steckling gav plads til, at foredragsgæsterne kunne stille alle de spørgsmål, de 
havde behov for. Kritiske spørgsmål vedr. de mange udokumenterede påstande 
glimrede ved deres fravær, men det havde nu nok også været spild af tid 
ihukommende Stecklings klippefaste tro og argumentionsteknik. 

Indvendingerne kom heller ikke, da Steckling som det mest selvfølgelige i verden 
fortalte, at rumbrødrenes fartøjer nemt og hurtigt kan flyve via magnetlinjer mellem 
solsystemets planeter og længere ud, fordi de flyver med en hastighed „to gange 
lysets". Et overrasket gisp kunne høres fra et par gæster, men de blev tilsyneladende 
beroliget, da Steckling fortsatte: „Ja, godt nok siger Einsteins relativitetsteori, at man 
ikke kan rejse hurtigere end lyset - men det er jo kun en teori". 

Arrangementet med Glenn Steckling afslørede intet nyt om George Adamski og hans 
„beviser", rumskibstroen, Adamskis livsfilosofi m.m., men var alligevel interessant og 
tiden værd. Man blev bekræftet i, at tro er en stærk kraft og ikke svækkes væsentligt 
af nok så mange afsløringer om fup, bedrag og fri fantasi. Mon ikke de fleste følte sig 
godt underholdt i selskab med den charmerende amerikaner med gammelkendte 
budskaber. 

Det mest interessante var de mange korte smalfilmsoptagelser, der viste glimt fra 
Adamskis verdensturne i 1959 og besøg i Europa i 1963 og ikke mindst gensyn med 
mange gamle ufobekendtskaber - heriblandt H.C. Petersen - i selskabeligt lag. 



Læs mere: 

Frelsende rumbrødre, 

George Adamski var en løgner (Skeptica), 

Jeg har trykket et spøgelse på næven, 

Kontaktberetninger (IGAP), 

Marc Hallet: A Critical Appraisal of George Adamski. The Man Who Spoke to the 
Space Brothers, 2016, 

Rar gammel svindler eller en forvirret bøsse med visioner, 

Tony Brunt: George Adamski. The Toughest Job in the World, 2010, 
Tæt på sandheden? og 
UFO-profeterne lever! 


Glenn Steckling afsluttede aftenen i Kulturhuset Islands Brygge som en prædikant 
med budskabet: „Opfat rumbrødrene som vores forældre. De vil ikke løse 

problemerne for os, men vejlede os". 

Fotograf: Kim Møller Hansen 



Nyt fra SUFOI's Fotoafdeling 

Af Ole Henningsen 

9. juli 2018 

En ung journalist og næsten lige så ung bibliotekar var på nattevandring i hovedstaden og beretter om deres 
oplevelse: 

Vi har en kort video taget 9. juli kl. 23.59 i år. Måske det har SUFOI's interesse. 

Vi står på den stille gade Bispebjerg Bakke og kigger i retning mod Tagensvej. Højt oppe på himlen ser vi en stor, 
rødlig kugle langt ude i horisonten. 

Vi er ikke så stjernevante, så vi bliver enige om, at det nok kan være Mars, fordi Mars skulle være synlig i juli. Vi 
snakker lidt videre, men pludselig ser vi at „lyskuglen" bliver større og større og flyver direkte imod os. 

„Hvad fanden er det," tænker vi ... Straks efter tager jeg telefonen og filmer kort for at indramme „flyet". 

Som I kan se i videoen, flyver det meget lavt på himlen. Det, der undrer os, er, om det har været et militærfly af en 
art. Jeg havde aldrig set et, der så så kvadratisk ud, men mørket kan jo snyde. 

Det fotograferede lys ses på dette foto foroven midt i billedfeltet. 


Kommentarer fra Fotoafdelingen 

Henvendelsen fra observatørerne kom af flere årsager først i september frem til SUFOI's Fotoafdeling. Til gengæld 
indeholdt fotografens optagelser data nok til ret nøjagtigt at kunne stedfæste og bekræfte observationsstedet, 
retninger og relevante tidspunkter. Det kunne derfor også nemt fastslås via planetarieprogrammet Stellarium, at 
planeten Mars ikke var synlig på den sydvestlige himmel, som var at se på optagelsen. Et tidligere observeret 
stillestående objekt på den vestlige himmel kunne bedre passe med planeten Jupiters position. Den ville dog slet 
ikke optræde så tydeligt, som fotoet viste. 

Et stillestående lys på himlen behøver ikke være af astronomisk karakter. Ofte er der observeret stillestående lys på 
himlen, der viste sig at være fly på en vis afstand med tændt landingslys. Hvis flyet er på vej mod observatøren, vil 
det ofte i nogen tid tage sig ud som rimeligt stillestående på himlen. Og erfaringen viser, at sådanne lys kan ses på 
mere end 100 kilometers afstand. 

Et stillbillede fra en af de modtagne videosekvenser viser tre lys på himlen, som observatøren opfatter som lys på 
et kvadratisk flyvende objekt, f.eks. et fremmedartet fly. 


Udseendet af udsnitsforstørrelser fra videomaterialet 
flyvning med en lysførende drone. De professionelle droner i forsyningsselskabernes jagt på utætheder i 
fjernvarmenettet m.v. med thermokameraer har dog almindeligvis et flyvemønster, der ikke 
umiddelbart passer med den beskrevne bevægelse og observationsretningen, som det fremgår af 
optagelserne. 






kunne i første omaanq lede tanken hen på lokal 

©lllqhiraripiM 


På denne udskrift af FlighRadar24. com omkring observationstidspunktet ser man passagerflyet på en nordøstlig 
kurs lige nord for observationsstedet flyve ud over Øresund for at lægge an til landingen i Kastrup. 


SUFOI's konklusion 

Fortsatte gennemkørsler af det modtagne videomateriale og gennemgang af billederne tyder mere i retning af et fly i 
efterhånden relativ lav højde. Ved gennemkørslerne med kraftig højtalerstyrke kan man faktisk på begge modtagne 
videosekvenser høre flymotorstøj i baggrunden, hvilket også understøtter observatørens beretning. 

En gennemgang af radarbilleder fra FlightRadar24.com fra kl. 21.59 UTC = 23.59 dansk sommertid viser da også et 
nøjagtigt sammenfald med flyvning D83639/BK9GY med Boeing B737-800 fra Paris til Kastrup. Flyet har i en 
nedadgående bane næsten kurs mod observatørerne og passerer lige nord for observatørerne i ca. 1.486 meters 
højde. 

Fotoafdelingen er derfor ikke i tvivl om, at det er dette fly, der med sin lysføring er årsag til observationen og 
optagelserne. Der er derfor heller ikke tale om en usædvanlig form. Men som observatøren selv er inde på i sin 
henvendelse: Mørket kan jo snyde. 

Observatøren er enig i og glad for forklaringen og nævner i sin tilbagemelding bl.a. Jeg havde håbet på et russisk 
spionfly, men må overgive mig til øjets eller hjernens fantasi. Vi ser jo ofte landende fly her, men denne gang blev 
jeg snydt af min fortolkning af dets udseende i mørket. Jeg er også helt sikker på, vi i starten ikke har kigget på en 
planet, men passagerflyet langt ude i horisonten. Det må have været chokket af at se „planeten" komme tættere på, 
der førte til en oplevelse ... Til gengæld er jeg glad for, jeg er begyndt at holde øje med himlen. 


1620 København V 20. oktober 2018 

Observatørens henvendelse sker til SUFOI's Debatforum på Facebook: 
Bliver simpelthen lige nød til at dele min oplevelse i dag med jer. 

Jeg var i Tivoli med 3 andre i går lørdag d 20/10 , der er halloween aften i 

Tivoli, og kl. var ca. 19.10. Vi stod lige ved det kinesiske tårn, og af en eller 
anden årsag kikker jeg lige op, hvor jeg står, og ser tre meget svage lys, og 
det er tættere på, end man tror, da vi tydeligt kunne se under objektet, som 
danner en trekant. Jeg siger det hurtigt til de andre uden at fjerne mit blik fra 
objektet. Det bevæger sig pludselig og går ud af den trekantede formation, og 
de tre lys lægger sig i en lige linje og flyver stille og roligt væk. Vi tabte dem 
hurtigt af syne, da der var et stort træ i vejen, hvor vi stod og ikke kunne 
følge dem, men de fløj mod Hovedbanen. Det skal siges, at de var ikke særligt 
højt oppe, og det andet var, at deres lys var meget svagt som en klar 
fornemmelse, som noget der gemte sig i luften og ingen lyd. Umiddelbart 
svært at sige, da der er meget larm i Tivoli, og nej det var ingen drone (flyver 
selv med drone), og det var hellere ikke noget fra Tivoli, og det var absolut 
ikke noget fly. Inden de var helt ude af vores syn, tog jeg et billede, uden at 
jeg regnede med, at der kom noget på billedet. Men det gjorte der, dog meget 
rystet, men man kan se, det er 3 lys efter hinanden. 




I Debatforum på Facebook fremkom der straks en del kommentarer, hvor der blev foreslået forklaringer som 
laserlys, undslupne balloner fra Tivoli, droner samt militærfly. 


Disse forsøg på forklaringer afvises af observatøren, der bl.a. noterer: Nej vi er ikke i nærheden af laser. Det vi så, 
var en ufo, det er 100%. Jeg gik der inde i Tivoli og tog en mase billeder. Jeg tog også et billede, uden jeg kunne se 
lysene, men da jeg kom hjem kunne jeg se, at jeg alligevel havde fået taget et billede af den/dem men det er - som 
nævnt - meget rystet, da blænder på kameraet står meget åben og, at jeg ikke kunne nå at fokusere på det. Man 
kan dog se, at de er i lige Line og flyver mod Hovedbanegården, det nederste, man kan se, er toppen på de træer 
der desværre kom i vejen. 

Nogle af SUFOI's Fotoafdelings eksperimenter med div. filtre i billedredigeringsprogram 


i forsøg på evt. at aflokke optagelsens aftegninger flere detaljer. Ændringer i lys- og 
kontrastforhold, skarphed m.v. har dog i sig selv ikke givet den endelige forklaring. I 
forsøget herover th. er der fokuseret på den øverste del af aftegningerne, og den 
nederste del af aftegningerne er bortretoucheret - i forsøgsvis reduktion af en del af 
ka m e r a ry ste I se n. 


SUFOI's kommentarer og foreløbige konklusion 

Optagelsesbetingelserne har - som det ofte er tilfældet med „ufo-optagelser" - bestemt ikke været optimale pga. den 
mørke himmel og deraf automatisk for lange eksponeringstid på V4 sek. iflg. optagelsens exif-data. 

Hvis man bortretoucherer den nederste del af aftegningerne og lader den øverste - og lyseste - del af aftegningerne 
stå urørt tilbage, bekræftes det, at aftegningen til højre fremtræder klarest og størst. Det ses endvidere at 
længdeaksen er nogenlunde ens på de to aftegninger til venstre, mens den til højre er drejet i en lidt anden retning. 
Dette udseende kunne tyde på, at de tre lys ikke på nogen måde er forbundne. Hvis lysintensiteten antages at være 
nogenlunde ens fra de tre aftegninger, vil den højre aftegning derfor anses for at være lidt tættere på observatøren. 

Det er derfor Fotoafdelingens opfattelse, at fugle i en vis højde og belyst nedefra af byens stærke lys, kunne være 
rimelig god forklaring på observationen og fotoet. Belyste fugle på en aftenhimmel har ofte været årsag til 
usædvanlige observationer, og umiddelbart virker det som en plausibel forklaring på mysteriet. 

Den forklaring er observatøren absolut ikke enig i, da han svarer Fotoafdelingen på Facebook bla.: 

Vi står 4 mennesker og ser direkte nedenunder de 3 lysende objekter. De er så langt nede, at vi kan se deres form 
og flade, det vil sige deres runde form hvor det er et meget svagt lys i alle 3 (samme styrke). Vi kan se, det er en 
fast form og ikke et rundt lysende objekt... hvor du ikke kan se nogle aftegninger. Det står stille eller bevæger sig 
ultra langsomt, og under 10 sek. efter bevæger et af de lysene objekter sig, fra de står i en 3-kant til de står i en 
lige line. Vi 4 ved godt, vi så noget, vi aldrig har set før, og husk vi stod lige neden under, da den skiftede form, så 
vi ved godt, at det ikke var fly, fugle, droner. 

SUFOI's Fotoafdeling vil naturligvis meget gerne høre UFO-Mails læsere, om deres seriøse bud og andre mulige 
forklaringer på denne observation og optagelse via www.ufo.dk. 

Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 

Mysteriet om UFO'er 
Værdi: Kr. 54,- 
Bestillingsnr.: B-033 


Chf E 

P*C O’A 

FlBfiT 

UFO SCifJfM 

Fi restorm 



Ann Druffel 


Firestorm 
Værdi: Kr. 89,- 
Bestillingsnr.: B-054 


UFO-Mail udgives af Skandinavisk UFO Information. 


© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 

